ไฟแนนซ์ทูเดย์
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
19 ส.ค. 2554

....ซามูไร บอนด์.
..l...งานมันนี่ เอ็กซ์โป เที่ยวนี้ดูจะถูกพิษการเมืองเล่นงาน ทำให้ลูกค้าไม่มีอารมณ์ช็อปสินเชื่อและเงินฝากเท่าไหร่ ทำให้บูธที่ฮิตมากๆ กลับเป็นบูธของกลุ่มนันแบงก์ที่เปิดให้ลูกค้าผ่อนซื้อบีบีมาแชตกันให้มันส์ ส่วนอีกบูธที่คนสนใจก็คือธนาคารไทยเครดิต ที่เปิดให้มีการผ่อนซื้อทองคำ โดยร่วมมือกับบริษัท ออสสิริส ยักษ์ใหญ่ด้านการค้าทองคำแท่ง 
...l...เพราะต้องบอกว่าทองคำเป็นสินค้าโภคภัณฑ์ที่ได้รับผลกระทบจากวิกฤตการเงินโลกน้อยมาก แม้แต่ขณะนี้ที่โลกกำลังจะหายนะรอบใหม่จากปัญหาหนี้สินของกรีซ หุ้นดาวโจนส์ตกเอาๆ แต่ทองคำกลับราคาขึ้นพรวดพราด 
...l...อภิรักษ์ โกษะโยธิน ที่ปรึกษานายกรัฐมนตรี กำลังจะเป็นกลไกสำคัญในแผนปฏิรูปประเทศไทยของนายกรัฐมนตรี โดยรับผิดชอบเรื่องธุรกิจเพื่อสังคมเป็นการปฏิรูป โดยใช้คอนเนกชันเดิม ดึงภาคธุรกิจเข้ามาสนับสนุนแผนปรองดองแห่งชาติ เมื่อลำพังมือไม้ของรัฐบาลอย่างเดียวคงมีกำลังแค่ระดับหนึ่งเท่านั้น แต่ถ้าเอกชนยื่นมือเข้ามาแล้วล้วงกระเป๋าช่วยน่าจะดีกว่า
...l...ขณะที่หน่วยงานมันสมองภาครัฐอย่างสำนักงานคณะกรรมการพัฒนาการเศรษฐกิจและสังคมแห่งชาติ (สศช.) ที่รัฐบาลให้ความสำคัญเป็นฝ่ายเลขานุการการปฏิรูปในส่วนของภาครัฐ ก็ดูจะยังมีความเห็นไม่ตรงกับทีมที่ปรึกษารัฐบาลเท่าไหร่ เช่น ในเรื่องของการเข้าถึงการรักษาพยาบาล ที่ สศช.บอกว่าขณะนี้เข้าถึงทั่วหน้า แต่รัฐบาลบอกว่ายังมีสิทธิพิเศษที่เหลื่อมล้ำระหว่างคนรวยกับคนจนอยู่
...l...มีบางฝ่ายเห็นว่าการที่รัฐบาลใช้ สศช.เป็นมือไม้ในการปฏิรูป ก็เท่ากับว่ากลับไปสู่วังวนเดิม เพราะหน่วยราชการยังไม่ได้มีการปฏิรูปตัวเองด้วยซ้ำ รัฐบาลควรใช้กลไกเข้ามาทำแผน แต่ดูเหมือนว่ารัฐบาลจะสตาร์ตเครื่องไปแล้ว เพราะ คุณหญิงสุพัตรา มาศดิตถ์ ที่ปรึกษานายกรัฐมตรี เชิญ อำพน กิตติอำพน เลขาธิการ สศช. พร้อมทีมผู้บริหารไปพบเรียบร้อยแล้ว
***มาตรการแก้ปัญหาหนี้นอกระบบของ กรณ์ จาติกวณิช รมว.คลังกำลังเดินหน้าไปได้สวย ล่าสุดจังหวัดชัยนาถกลายเป็นมาสเตอร์พีซของการแก้หนี้อย่างรวดเร็ว ขณะที่จังหวัดในภาคอีสานก็ได้รับการตอบรับจากประชาชนดีเป็นลำดับ แต่ดูเหมือนว่ามีแค่ธนาคารเพื่อการเกษตรและสหกรณ์กับธนาคารออมสินเท่านั้นที่ขยับเขยื้อน ส่วนแบงก์อื่นๆดูจะไม่ค่อยกระตือรือร้นเท่าไหร่